
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL EKSTREMALIOSIOS SITUACIJOS PASKELBIMO ŠAKIŲ RAJONO SAVIVALDYBĖJE

2019 m. liepos   d.  Nr.
Šakiai


Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinės saugos įstatymo 14 straipsnio 7 punktu, Ekstremaliųjų įvykių kriterijų sąrašo, patvirtinto Lietuvos Respublikos Vyriausybės 2006 m. kovo 9 d. nutarimu Nr. 241 „Dėl ekstremaliųjų įvykių kriterijų sąrašo patvirtinimo“, 10.4 punktu, Ekstremaliųjų situacijų skelbimo ir atšaukimo tvarkos aprašo, patvirtinto Lietuvos Respublikos Vyriausybės 2010 m. rugpjūčio 31 d. nutarimu Nr. 1243 „Dėl ekstremaliųjų situacijų skelbimo ir atšaukimo tvarkos aprašo patvirtinimo“, 3.3. ir 5 punktais, Stichinių, katastrofinių metereologinių ir hidrologinių reiškinių rodiklių, patvirtintų Lietuvos Respublikos aplinkos ministro 2011 m. lapkričio 11 d. įsakymu Nr. D1-870 „Dėl stichinių, katastrofinių metereologinių ir hidrologinių reiškinių rodiklių patvirtinimo“, 1.13 punktu, Šakių rajono savivaldybės administracijos nuostatų, patvirtintų rajono savivaldybės tarybos 2016 m. rugsėjo 23 d. sprendimu Nr. T-277 „Dėl Šakių rajono savivaldybės administracijos nuostatų patvirtinimo“ 24 punktu ir atsižvelgdamas į Šakių rajono savivaldybės ekstremaliųjų situacijų komisijos posėdžio 2019 m. liepos 3 d. protokolą:
1. S k e l b i u Šakių rajono savivaldybės teritorijoje savivaldybės lygio ekstremaliąją situaciją nuo 2019 m. liepos 3 d.
2. S k i r i u Šakių rajono savivaldybės ekstremaliosios situacijos operacijų vadovu Šakių rajono savivaldybės administracijos Žemės ūkio ir kaimo reikalų skyriaus vedėją Ireną Žemaitienę.
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

Parengė
Teisės, personalo ir civilinės metrikacijos skyriaus 
vedėjo pavaduotoja

